
Изх.№………………………………
………………………………2019 г.
ДО

ОБЩИНСКИ СЪВЕТ

С. ЧЕРНООЧЕНЕ

Д О К Л А Д Н А  З А П И С К А

от Айдън Ариф Осман

Кмет на Община Черноочене

Относно: Изменение и допълнение на Наредба №2 от 14.02.2008 г. за определяне размера на местните данъци на територията на община Черноочене

УВАЖАЕМИ СЪВЕТНИЦИ,


На основание чл.21, ал.2 от Закона за местно самоуправление и местна администрация /ЗМСМА/, във връзка с и извършени законови промени с §39 от Закона за изменение и допълнение /ЗИД/ на Закона за корпоративното подоходно облагане /ЗКПО/ /обн. ДВ, бр.98/2018 г./ комисия със Заповед №1052/06.12.2018 г. на Кмета на Община Черноочене направи анализ за прогнозно изменение на ставките, новите предложения за ставки и актуализиране на Наредба №2 от 14.02.2008 г., с конкретни ставки и коефициенти по чл.55 от ЗМДТ.


Предлагаме на Вашето внимание анализ и предложения за изменение и допълнение на Наредбата за определяне на местните данъци на територията на Община.
1. Причини, които налагат измененията и допълненията в Наредбата:

Предложеният проект е разработен съгласно изменения и допълнения в действащите нормативни изисквания на ЗМДТ, изразени в промяна на концепцията за определяне на данъка върху превозните средства за леките автомобили и товарните автомобили с технически допустима максимална маса не повече от 3,5 т.

- Приета е нова законова концепция за определяне на данъка върху превозните средства за леки автомобили и товарните автомобили с технически допустима максимална маса не повече от 3,5 т - данъкът да се определя по формула, която включва два компонента: имуществен и екологичен. Имущественият компонент отчита мощността и годината на автомобила, а екологичният компонент отчита екологичната категория на автомобила, респективно замърсяването, което причинява съответният автомобил.

Имущественият компонент ще се определя от ставката за тази част от данъка и мощността на двигателя, коригирани с коефициент в зависимост от годината на производство на автомобила. В закона са приети шест диапазона на мощности на автомобили и съответно минимална и максимална стойност на границите на размера на данъка за всеки диапазон на мощност. Съгласно действащите разпоредби се обединяват диапазоните до 37 и до 55 kW в един – до 55 kW, както и се включват два нови диапазона към съществуващите в закона размери по отношение на най-мощните автомобили: над 150 kW до 245 kW включително и над 245 kW.

Доколкото тази част от формирането на данъка е в частта имуществен компонент се запазва принципа за определяне на по-високи граници на ставка на данък за по-мощните автомобили. 

Коефициентът за годината на производство на автомобила е диференциран по години, като е налице известна промяна спрямо действащите към настоящия момент в ЗМДТ коефициенти.

Екологичният компонент е свързан с екологичните характеристики на автомобила и представлява коригиращ коефициент, който отразява екологичната категория на автомобила, която е свързана с европейските стандарти за изгорели газове /познати още като Евро 1, 2, 3, 4, 5 и 6/.

Екологичният компонент осигурява облекчение за собствениците на автомобили, съответстващи на екологични стандарти Евро 4 и по- високи и утежнение за собствениците на автомобили, които не съответстват на екологична категория или съответстват на екологична категория, по-ниска от „Евро 4“.

Облекчението за превозни средства с действащо катализаторно устройство отпада. Отпадането на посоченото данъчно облекчение е заменено с въвеждане на коефициент за екологичната категория на автомобила. С коефициента за екологична категория се дава възможност за ползване на данъчно облекчение, за всички за леки и товарни автомобили с технически допустима максимална маса не повече от 3,5 тона, с категория равна на или по-висока от „Евро 4“, независимо от мощността им.

Промяната на данъчното облекчение за мотоциклети и мотопеди до 74 kW, съответстващи на екологични категории "Евро 3" и "Евро 4" съответства на предвидената данъчна преференция съобразно коефициента за екологична категория при облагане на леки и товарни автомобили с технически допустима максимална маса не повече от 3,5 т.

В тази връзка данъчното облекчение за екологична категория "Евро 3" отпада, а за екологична категория "Евро 4" се намалява на 20 %.

За автобусите, товарните автомобили над 3,5 т, влекачите за ремарке и седловите влекачи с двигатели, съответстващи на екологични категории "Евро 3" и "Евро 4" са с  предвидената данъчна преференция съобразно коефициента за екологична категория при облагане на леки и товарни автомобили с технически допустима максимална маса не повече от 3,5 т. В тази връзка данъчното облекчение за екологична категория "Евро 3" отпада, а за екологична категория "Евро 4" се намалява на 20 %. Промяна има относно облагаемата товароносимост на товарните автомобили с технически допустима максимална маса над 3,5 т и не повече от 12 т, като вместо на всеки започнат тон, същата се изчислява на всеки започнати 750 кг. 

 Промяна има и в облекченията за основно жилище, свързани с данъка върху недвижимите имоти - отпадане на данъчното облекчение за основно жилище и определяне на данъка върху недвижимите имоти в пълен размер за всички жилища на данъчно задълженото лице, когато повече от едно жилище е декларирано като основно. 

Последната промяна е в приложение № 4 на ЗМДТ „Видове патентни дейности и годишни размери на данъка“ - отпада патентната дейност „Отдаване на видеокасети или записи на електронен носител под наем“. Промяната цели прецизиране и осъвременяване на видовете патентни дейности чрез премахване на дейности, които към настоящия момент не се осъществяват. 

2.Основни цели, които се поставят с приемането на предложените измененията и допълненията в Наредбата:
- Привеждане на Наредбата  в съответствие с нормативните изисквания;

- Контролиране спазването на правилата и нормите, регламентирани в ЗМДТ;

-  Въвеждане на екологичен компонент при облагане на превозните средства.
3. Финансови и други средства, необходими за прилагането на новата уредба:

За прилагането на предлаганите промени в Наредбата не са необходими допълнителни финансови средства от бюджета на Община Черноочене.

 4. Очаквани резултати от приемането на предложените измененията и допълненията в Наредбата:

- Подобряване цялостната дейност по администриране на местните данъци в община Черноочене с  прилагане на Наредбата;

-  Запазване на приходите от данък върху превозните средства;
- Намаляване на данъчната тежест за превозни средства с високи екологични стандарти
-  Въвеждане на електронни справки за удостоверяване на информация по ЗМДТ;

-  Намаляване административната тежест за физическите и юридическите лица.

- Уеднаквяване размера на ставките в нетни цифри спрямо минималните определени в ЗМДТ за отделните групи, с цел постигане равно третиране на данъчнозадължените лица с превозни средства.

Прогнозно изчисление по предложени ставки и екологични компоненти:
	Предложени ставки
	Облог:

2018 г.
	Облог при нови ставки през 2019
	Данни за превозното средство

	до 55 kW включително – 0,59 лв. за 1 kW;
	31,68
	31.42
	44 KW без катализатор произведен 1996 -22 г.

	до 55 kW включително – 0,59 лв. за 1 kW;
	16,07
	27,73
	47 KW Euro 3 произведен през 2000 г - 18 г.

	над 55 kW до 74 kW включително –  0,79 лв. за 1 kW;
	35,64
	57,35
	66 KW с катализатор произведен 1998 г. -20 г.

	над 55 kW до 74 kW включително –  0,79 лв. за 1 kW;
	63.00
	55,30
	70 KW без катализатор произведен 1995 г. -23 г.

	над 74 kW до 110 kW включително –  1,35 лв. за 1 kW;
	198.00
	140,40
	100 KW Euro 4 произведен през 2008 г. -10 г.

	над 110 kW до 150 kW включително – 1,48 лв. за 1 kW;
	263,62
	166,50
	125 KW Euro 5 произведен през 2011 г. -7 г.

	над 110 kW до 150 kW включително – 1,48 лв. за 1 kW;
	284,71
	179,82
	135 KW Euro 5 произведен през 2013 г. -5 г.

	над 150 kW до 245 kW включително – 1,85 лв. за 1 kW;
	915,82
	564,21
	221 KW Euro 5 произведен през 2014 г. - 4 г.

	над 150 kW до 245 kW включително – 1,85 лв. за 1 kW;
	499,50
	499,50
	225 KW Euro 4 произведен през 2010 г. - 8 г.

	над 245 kW –  2,35 лв. за 1 kW;
	Няма
	няма
	


Константни коефиценти по година на производство на автомобила:

	Брой на годините от годината на производство, включително годината на производство
	Коефициент

	Над 20 години
	1,1

	Над 15 до 20 години включително
	1

	Над 10 до 15 години включително
	1,3

	Над 5 до 10 години включително
	1,5

	До 5 години включително
	2,3


2. екологичен компонент  в зависимост от екологичната категория на автомобила:

	Екологична категория 
	Коефициент

	без екологична категория, с екологични категории „Евро 1“ и „Евро 2“
	 1,10

	„Евро 3“ 
	1,00 

	„Евро 4“
	0,80 

	„Евро 5“
	0,60 

	„Евро 6“ и „ЕЕV“
	0,40 


Сериозна част от превозните средства са в диапазона от „над 55 kW до 74 kW включително“ и „Над 15 до 20 години включително“. Сравнително ще се запази и общият годишен облог за тази категория автомобили. Ще се постигнат и целите на законодателя, а именно намаляване данъците за новите автомобили с наличие на Еuro 4 , 5 и 6 и „ЕЕV“.

Предвид направен анализ за облог 2018 г., за тези категории автомобили, който е в размер на 239 697,04 лв., след въвеждане на предложените ставки новия облог ще е приблизително 240 000 лв.
5.  Анализ за съответствие с правото на Европейския съюз:

Предложеният проект на Наредба за изменение и допълнение на Наредбата за определяне на местните данъци на територията на Община Черноочене е в съответствие с разпоредбите на Европейската харта за местно самоуправление и с въвеждането на разпоредбите на Директива 2016/1164 на Съвета за установяване на правила срещу практиките за избягване на данъци, които пряко засягат функционирането на вътрешния пазар в националното данъчно законодателство и не противоречат на норми от по-висока йерархия и на европейското законодателство.


В тази връзка предлагаме на Общинския съвет да приеме следното

Р Е Ш Е Н И Е

На основание чл.21, ал.1, т.7 и ал.2 от ЗМСМА, чл.1, ал.2 от ЗМДТ, във връзка с измененията в ЗМДТ /обн. ДВ. бр.96/01.12.17 г., бр.97/05.12.17 г. и бр.99/12.12.17 г./, §39 от ЗИД на ЗКПО /обн. ДВ, бр.98/2018 г./ Общински съвет – Черноочене

Р Е Ш И :
Приема изменение и допълнение на Наредба №2 от 14.02.2008 г. за определяне размера на местните данъци на територията на община Черноочене, както следва:

§1 В чл.2 се създават нови т.8 и 9 със следното съдържание:

„8. данък върху таксиметров превоз на пътници;

  9. други местни данъци, определени със закон.“

§2 В чл.7, ал.1 думите „сгради и поземлени имоти” се заменят с „поземлени имоти, сгради и самостоятелни обекти в сгради”.

§3 Чл.8, ал.4 се допълва с ново второ изречение със следното съдържание:
„При концесия за добив данъчно задължено лице е собственикът, с изключение на случаите, при които в полза на концесионера е учредено вещно право на ползване върху поземления имот или съответната част от него.“

§4 В чл. 9 след думите „вещно право”  се добавя „на ползване”.

§5 В чл.10, ал.1 се създава нова т.4 със следното съдържание:

„4. чрез посредници“

§6 В чл.10, ал.2 след думите „вещно право”  се добавя „на ползване”.

§7 В чл.11 се създава нова ал.3 със следното съдържание:

„ /3/ За недвижимите имоти, придобити през текущата година, данъкът се заплаща в сроковете по ал.1, а в случаите, в които придобиването е след изтичане на сроковете по ал.1, данъкът се заплаща в двумесечен срок от датата на придобиването на имота.“

§8 В  чл. 19 се създава нова ал. 3 със следното съдържание:

„/3/ В случай, че е установено деклариране на повече от едно основно жилище, облекченията по ал. 1 и 2 не се прилагат и данъкът, определен по чл.15, се дължи в пълен размер за всяко от жилищата и за периода, в който едновременно са декларирани като основни жилища.“.

§9 В  чл.30 досегашният текст става ал.1 и се създава нова ал.2 със следното съдържание:

„/2/ На основата на данъчната оценка, послужила за определяне на данъка по ал.1, служителят в общинската администрация определя дължимия годишен данък и го съобщава на всеки наследник или заветник.”

§10 В чл.40а, ал.3, т.5 се отменя.

§11 В чл.41, ал.1 текста се изменя и допълва по следния начин:
„/1/ За леки и товарни автомобили с технически допустима максимална маса не повече от 3,5 т годишният данък се състои от два компонента – имуществен и екологичен, и се определя по следната формула:

ГДПС = ИмК х ЕК , където:

- ГДПС е годишният размер на данъка върху превозните средства за леки и товарни автомобили с технически допустима максимална маса не повече от 3,5 т;

- ИмК е имуществен компонент, който се определя по реда на т. 1; 

- ЕК е екологичен компонент, който се определя по реда на т. 2.

1. имущественият компонент се определя от стойността на данъка в зависимост от мощността на двигателя, коригирана с коефициент в зависимост от годината на производство на автомобила, по следната формула:

ИмК = СkW х Кгп , където:

- СkW е частта от стойността на данъка в зависимост от мощността на двигателя, която се определя от мощността на двигателя и размера на данъка, както следва:

а) до 55 kW включително – 0,59 лв. за 1 kW;

б) над 55 kW до 74 kW включително –  0,79 лв. за 1 kW;

в) над 74 kW до 110 kW включително –  1,35 лв. за 1 kW;

г) над 110 kW до 150 kW включително – 1,48 лв. за 1 kW;

д) над 150 kW до 245 kW включително – 1,85 лв. за 1 kW;

е) над 245 kW –  2,35 лв. за 1 kW; 

- Кгп е коригиращ коефициент за годината на производство на автомобила в следните размери:

	Брой на годините от годината на производство, включително годината на производство
	Коефициент

	Над 20 години
	1,1

	Над 15 до 20 години включително
	1

	Над 10 до 15 години включително
	1,3

	Над 5 до 10 години включително
	1,5

	До 5 години включително
	2,3


2. екологичният компонент  в зависимост от екологичната категория на автомобила е както следва:

	Екологична категория 
	Коефициент

	без екологична категория, с екологични категории „Евро 1“ и „Евро 2“
	 1,10

	„Евро 3“ 
	1,00 

	„Евро 4“
	0,80 

	„Евро 5“
	0,60 

	„Евро 6“ и „ЕЕV“
	0,40 


§12 В чл.41, ал.2 думите „леки автомобили” се заменят с „леки и товарни автомобили с технически допустима максимална маса не повече от 3,5 т”.

§13 В чл.41, ал.4 думата „триколка“ се заменя с „триколесно превозно средство, определено в чл. 4 от Регламент (ЕС) № 168/2013 на Европейския парламент и на Съвета“.

§14 В чл.41, ал.6 се изменя по следният начин:

„/6/  Данъкът за товарен автомобил с технически допустима максимална маса над 3,5 т, но не повече от 12 т, е в размер на  12 лв. за всеки започнати 750 кг товароносимост.“
§15 В чл.41, ал.8 текста „специализирани ремаркета за превоз на тежки или извънгабаритни товари“ се заличава.

§16 В чл.41, ал.9 текста „специализирани ремаркета за превоз на тежки или извънгабаритни товари с товароподемност над 40 тона“ се заличава.

§17 В чл.41, ал.12 текста „шейни и превозни средства от категория L7е по Закона за движение по пътищата“ се заменя с „моторни шейни и четириколесни превозни средства, определени в чл. 4 от Регламент (ЕС) № 168/2013“.

§18 В чл.41 се създава нова ал.14 със следното съдържание:

„/14/ Когато в регистъра по чл. 40, ал. 1 няма данни за екологичната категория на моторното превозно средство, се приема, че превозното средство е без екологична категория.“
§19 В чл.42 се създава нова ал.3 със следното съдържание:

„Алинея 2 не се прилага и данъкът се дължи за превозни средства, чиято регистрация е служебно прекратена по реда на чл.143, ал.10 от Закона за движението по пътищата, и за превозните средства със служебно прекратена регистрация поради това, че са с табели с регистрационен номер, които не отговарят на изискванията на българските държавни стандарти - БДС 15980 и БДС ISO 7591.“

§20 В чл.43, ал.1 се отменя.

§21 В  чл.43, текста ал.2 се изменя и допълва по следния начин:

„/2/ За мотопеди и мотоциклети с мощност на двигателя до 74 kW включително, и съответстващи на екологична категория „Евро 4“ данъкът се заплаща с 20 на сто намаление, а за съответстващите на екологични категории, по-високи от „Евро 4“ – с 60 на сто намаление от определения по чл. 41, ал. 3 данък.“

§22 В  чл.43, текста ал.3 се изменя и допълва по следния начин:

„/3/ За автобусите, товарните автомобили, с технически допустима максимална маса над 3,5 т, влекачите за ремарке и седловите влекачи с двигатели, съответстващи на екологична категория „Евро 4“, данъкът се заплаща с 20 на сто намаление, а за съответстващите на „Евро 5“, „Евро 6“ и „ЕЕV“ – с 50 на сто намаление от определения по чл.41, ал. 5, 6, 7 и 13 данък.“

§23 В  чл.43, текста на ал.5 се изменя и допълва по следния начин:

„/5/ Когато в регистъра по чл. 40а, ал. 1 няма данни за екологичната категория на моторното превозно средство, се приема, че превозното средство е без екологична категория.“
§24 В чл.45 думите „когато не е подадена такава и“ се заличават.

§25  В приложение №2 към чл.54, т.21 се отменя.

С уважение,

АЙДЪН ОСМАН

